Otto Hjort (1866–1943)

Otto Ludvig Hjort (født 22. januar 1866 på Kongsberg, død 16. november 1943) var en norsk billedkunstner.

Etter å ha fulgt undervisningen ved Christian Krohgs malerskole i Kristiania en kort tid, dro Otto Hjort i 1886 til München for å utdanne seg videre ved kunstakademiet der. Gjennom tre semestre studerte han malerkunsten med professorene Karl Raupp og Gabriel Hack som veiledere. I perioden 1891–1892 var han assistent for maleren Philip Fleischer i samme by.

Otto Hjort var en av flere kunstnere som leverte tegninger til vittighetsbladet Teaterkatten. Han tegnet også for tidsskriftet Fliegende Blätter og vittighetsbladene Hvepsen og Veslefrik.

Otto Ludvig Hjort var sønn av offiseren Otto Christian Hjort (1830-1921) og Helene Henriette Osenbrock Friis (1828-1913). Han var bror av Jens Johan Hjort (1862–1913) og Marianne Hjort (1864-1932).

Referanser 

Norske malere
Norske tegnere
Personer fra Kongsberg kommune